Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: elfogadásához – még inkább, mint az elsõ BÉK határozatban [154/2008. (XII. 17.) AB határozat, ABH 2008, 1203, 1239.]
Paragraph Index: 873

1. Közjogi vagy magánjogi eljárás (aktus)-e a házasságkötés, illetve a bejegyzett élettársi kapcsolat anyakönyvvezetõ elõtti létesítése? Az elsõ kérdés, amire választ kell adni az, vajon a házasságkötés, illetve bejegyzett élettársi kapcsolat anyakönyvvezetõ elõtti létesítése magánjogi vagy közjogi eljárási aktus-e vagy sem. Nézzük elõször is a jogi alapokat: Csjt. 2. § (1) bekezdése: „A házasság akkor jön létre, ha az együttesen jelenlevõ házasulók az anyakönyvvezetõ elõtt személyesen kijelentik, hogy egymással házasságot kötnek.” Békmtv. 1. § (1) bekezdése: „A bejegyzett élettársi kapcsolat akkor jön létre, ha az anyakönyvvezetõ elõtt együttesen jelen lévõ, két 18. életévét betöltött, azonos nemû személy kijelenti, hogy egymással bejegyzett élettársi kapcsolatot kíván létesíteni.” Házasság ellenkezõ nemû (nõ-férfi) pár között tehát de facto nem létesülhet, ahhoz szükséges az állami elismerés (de jure) is. Ezzel szemben amennyiben az azonos nemû (férfi-férfi vagy nõ-nõ) felek élettársi kapcsolatot kívánnak létesíteni egymással, nem szükséges ahhoz az anyakönyvvezetõ elõtti megjelenésük és az egybehangzó nyilatkozatuk sem. Egyszerûen összeköltöznek (de facto) és az élettársi kapcsolathoz fûzõdõ polgári jogi hatások eo ipso a tör vény ben (Ptk.) meghatározott feltételek szerint meghatározott idõvel beállnak. Ha viszont a felek az élettársi kapcsolatuk állami elismerését (de jure) is szeretnék, akkor következik a Békmtv. 1. § (1) bekezdésében meghatározott állami regisztratív (nyilvántartásba vételi) eljárás, amely a Ket. 12. § (2) bekezdésében meghatározott közigazgatási hatósági ügyet keletkeztet („minden olyan ügy, amelyben a közigazgatási hatóság az ügyfelet érintõ jogot vagy kötelességet állapít meg, adatot, tényt vagy jogosultságot igazol, hatósági nyilvántartást vezet vagy hatósági ellenõrzést végez”). Az anyakönyvvezetõ közigazgatási hatósági személyként jár el és közigazgatási hatósági nyilvántartást vezet [anyakönyv – lásd At. 7. § (2) bekezdés b) és c) pontja] és a nyilvántartásokban foglalt adatokról kiadott irat (az anyakönyvi kivonat) hatósági bizonyítványnak minõsül [Ket. 83. § (1) bekezdése: „Az ügyfél kérelmére a hatóság tény, állapot vagy egyéb adat igazolására hatósági bizonyítványt ad ki. Törvény kivételes esetben lehetõvé teheti, hogy a hatóság a hatósági bizonyítvány kiadása helyett a hatósági nyilvántartásba bejegyzett adatok alapjául szolgáló iratról adjon ki másolatot.” A második mondatban meghatározott eset sem a házasságkötésnél, sem a bejegyzett élettársi kapcsolatnál nem jöhet szóba, mert nincs a nyilvántartás adatainak alapjául szolgáló irat, mindössze a felek egybehangzó, anyakönyvvezetõ elõtti szóbeli kijelentése az alapja a közigazgatási hatósági nyilvántartásba bejegyzett adatnak a házasság, a bejegyzett élettársi kapcsolat létrejöttének.] A házasságot – mint fentebb is mondtuk – a feleknek az egybehangzó nyilatkozata hozza létre [Csjt. 2. § (1) bekezdése: „Házasság akkor jön létre, ha az együttesen jelenlevõ házasulók az anyakönyvvezetõ elõtt személyesen kijelentik, hogy egymással házasságot kötnek”.] Mindez családjogi, magánjogi aktus. Az állami elismeréshez azonban szükséges az anyakönyvvezetõ elõtti nyilvántartásba vételi eljárás is [Csjt. 2. § (2) bekezdése: „Az anyakönyvvezetõ a kijelentés megtörténte után a házasságkötést a házassági anyakönyvbe bejegyzi.”] Ez pedig már közigazgatási, közjogi aktus. Az állam általi elismeréshez kötõdik még egy, a közigazgatási hatóság döntését – a házasság állam általi jóváhagyását – jelentõ államigazgatási eljárás, az úgynevezett elõkészítõ eljárás [Csjt. 3. § (1) bekezdése: „A házasságkötést megelõzõen a házasulóknak az anyakönyvvezetõ elõtt ki kell jelenteniük, hogy házasságuknak legjobb tudomásuk szerint nincs tör vényes akadálya, egyszersmind igazolniuk kell, hogy házasságkötésük tör vényes feltételei fennállnak. Jogszabály a házasságkötés elõtti tanácsadáson való részvételt kötelezõvé teheti.”] A házasság tényének bejegyzése a házassági anyakönyvbe a közigazgatási hatóság felek kérelmének helyt adó döntése a Ket. 71. § (1) bekezdése szerinti érdemi döntés (határozat), amelyet azonban nem alakszerû vagy egyszerûsített határozati formában, hanem a hatósági nyilvántartási (házassági anyakönyvi) bejegyzést köve tõen a feleknek átadott határozat jellegû okirat (hatósági bizonyítvány – házassági anyakönyvi kivonat) formájában ad ki [Ket. 73. § (5) bekezdése: „Jogszabály elrendelheti, hogy a hatóság a döntését az erre a célra rendszeresített formátumban, a jogszabályban meghatározott adattartalommal adja ki”]. Amennyiben azonban a tör vényi feltételek hiánya miatt a házasságkötés állami elismerése iránti kérelmet elutasítja, akkor az anyakönyvvezetõnek a Ket. 72. § (1) bekezdése szerinti alakszerû, indokolt és jogorvoslati jogot biztosító érdemi határozatot kell hoznia. A bejegyzett élettársi kapcsolatnál ugyanez a helyzet azzal az eltéréssel, hogy a házassági anyakönyv helyett a bejegyzett élettársi kapcsolati anyakönyvbe történik a bejegyzés és nem házassági anyakönyvi kivonat, hanem bejegyzett élettársi kapcsolati anyakönyvi kivonat kerül hatósági érdemi döntésként kiadásra a kapcsolat hatósági nyilvántartásba vételekor. Mindkét kapcsolati formánál tehát egy magánjogi aktus elõz meg egy közjogi aktust, amelynek más-más hatása van a feleknek harmadik féllel kapcsolatos (jog)viszonyára (lásd pl. nagykorúvá válás; különbözõ állam által nyújtott kedvezmények, támogatások igénybevételi lehetõsége; örökbefogadás; vagyonközösség; öröklés stb.). Mindkét esetnél a közjogi aktust az állami elismerés iránti kérelem (anyakönyvvezetõi elõtti megjelenés, házasságkötési, illetve bejegyzett élettársi kapcsolat létrehozási szándék bejelentése) elõzi meg. A többségi határozat szerint az anyakönyvvezetõ tevékenysége tartalmilag csupán regisztratív jellegû. Álláspontom szerint nem, tekintettel arra, hogy – a fent bemutatottak szerint – a közremûködése révén létrejött házassághoz fûzõdhetnek csak az állam által elismert joghatások.

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes